bavarian-nlp/barwiki-20250901 huggingface dataset:
Buagnlaundkrowodische Sproch

De buagnlaundkrowodische Sproch ("gradišćansko-hrvatski jezik", "gradišćanski jezik", ung.: "burgenlandi horvát nyelv", "őrvidéki horvát nyelv", "fehérhorvát nyelv", "gradistyei nyelv"), aa wossakrowodische Sproch is a sidslawische bzw. krowodische Sproch, de wos im österreichischn Buagnland (krowodisch "Gradišće") ois Mindaheitssproch vo de Buagnlaundkrowodn aunakaunt is. Im Buagnlnaud wiads noch aumtlichn Aungom vo 19.412 Leidln gredt (Stand: 2001). Außadem gibts no greßare Sprechagruppn außahoib vom Buagnlaund, z. B. in Wean und Graz.
De klanan krowodischn Mindaheitn in Westungarn, da sidwestlichn Slowakei und da sidlichn Tschechei wean ebmfois ois Buagnlaundkrowodn bzw. Wossakrowodn bezeichnet. Sie vawendn de buagnlaundkrowodische Schriftsproch und san historisch und kuiturö mit de Krowodn in Östareich eng vabundn. De Gesaumtzoi vo oin Sprechan wiad auf rund 55.000 Personen gschätzt.
Nauman.
Da Ausdruck "Buagnlaundkrowodisch" staummt ausm 20. Jhdt., weus es Buagnlaund im heitign Sinn vuahea net gem hod. Dea Ausdruck hod si owa mittlaweule aa in aundare Sprochn wia Ungarisch ("burgenlandi horvát nyelv") und Tschechisch ("Burgenlandská chorvatština") duachgsetzt. De Sprecha söwa haaßn eahna Sproch "hrvatski", oiso aafoch "krowodisch", wohingegn s eigantliche Krowodisch "južni hrvatski" (sidlichs Krowodisch) oda "hrvatski književni jezik" (krowodische Hochsproch) gennd wiad. Auf boarisch und deitsch hod ma friacha "Wossakrowodisch" gsogt, wobei s net gaunz kloar is, vo wo dea Ausdruck kummt oda wos a genau maant.
Grammatik.
Im Hiiblick auf Haupt- und Eignschoftsweata is es Buagnlaundkrowodische ähnlich ois wiar aundare slawische Sprochn. Es gibt siem Fölle (Nominativ, Genitiv, Dativ, Akkusativ, Vokativ, Lokativ, Instrumental) mid drei Gschlechta (Maskulin, Feminin, Neutrum). Im Maskulinum gibts aa no an belebtn (belebts männlich Wuat, z. B. A Mau odar a männlichs Viech) und an unbelebtn Aspekt (unbelebts männl. Wuat, z. B. a Gegnstaund). Des wiakt si daun auf de Deklination aus, de wos si aa in a poa Deteus vom Krowodischn untascheidt: 
Is Gschlecht vo an Hauptwuat kaumma oft iwan Auslaut vom Nominativ Singular dakenna. Maskulina endn mid an Konsonantn, Feminina zmeist auf -a und Neutra auf -o oda -e. Olladings gibts hoid aa wia iwaroin Ausnauhman vo da Regl.
Da Infinitiv vom Zeitwuat heat auf -ti auf, es gibt via Konjugationsklassn, de wos se auf an Buchstobm odar a Sübnkonstellation im Auslaut beziagn. De Vagaunganheid wiad ausn Hüfszeitwuat sei und an Partizip zaummangstööt, de Zukunft ausn Hüfszeitwuat woin und in Infinitiv. So wia in de meistn slawischn Sprochn gibts a no an voiendetn (perfektiv) und an unvoiendetn Aspekt (imperfektiv) vom Zeitwuat.
Stodschlaining

Stodschlaining (aumtlich: Stadtschlaining) is a Stod mit Einwohnan (Staund ) im Beziak Obawart im Burgnland z Österreich. Da ungarische Oatsnaum is "Városszalónak" (ung. "város" = Stod).
Eadkunde.
De Stod liegt im Sidburgenland am westlichn Obfoi vom Günsa Gebiag. De Oatschoftn vo da Stodgmeinde san Oidschlaining, Drumling, Goberling, Neimoakt im Tauchentoi und Stodschlaining.
Rust

Rust (ungarisch: "Ruszt", krowodisch: "Rušta") is a Statutarstod im Burgnland in Österreich.
Rust is mit nua Einwohnan (Staund ) da klanste Vawoitungsbeziak und aa de klanste Statutarstod vo Österreich. Bekaunt is Rust vua oim ois Stod vo de Weißsteach und ois Weinbaugmeinde. Rust hod seit 1681 s Stodrecht, wias zua keniglich ungarischn Freistod eahom wuan is.
Eadkunde.
Rust liegt am Westufa vom Neusiedla See, in da Nachn vo da ungarischn Grenz.
Elektronischs Energiniveau

Äläggdroona hand nárresch gloane Partiggl. Deszweng foings komischaweis ned da gwenlichna Mechanigg sundan ana andaschdn Mechanigg de wo mia Kwantnermechanigg ghoassn hod. Des bedaidd háptsechlich, dass eã ned auf Reibma bewäng wiar a gschmissna Schdoa ebba odar-a õdráde Milibidschn, sundan dass ma endweda grod song ku wo dáss hand oder wia schnöj dáss hand, awa niamois ojs zwoa ned zuagleich. Wemma seechane kloana Partikl igenwo ejne zwingd (a Potential õlegd) ofd ku ma si ausdaroaddn, dáss sogar à grod gwisse oanzejne Gschwindigkeitna õnemma kinnan - wurschd wia gách oda már dássd is vorheer õdauch hosd. Und de gwissn Gschindigkeitna bedeidn damid gleichzeidig á grod gwisse oanzejne fesde Enagina und bej de Eléggdrona hand des na gee de eleggdronischna Enarginivoos.
Beischbuia.
In de Atoma do zwingan de äläggdriisch plus-mássig aufgloona Atomkern de älägdrisch minus-mássig aufgloona Äläggdroona in eana Bewägung ejne, wej ses ja qwasi õziang. Aloa scho desszweng kimmts na, dás de Äläggdroona grod gwisse fesde Gschwindigkeidna und ojso wega eanan fesdn Gwichd á grod gwisse fesde Enargian hom deaffand. A den Bejschbui ku ma si no á frog zwee wos, dás de Eleggdroona gee iid a de Atomkern ejnehaud. An aofache Anddwordd wár de, dás bois im Atomkern drinnad warn, dáss nachand a fesde Gschwindigkeit (nemlich Null) händ und zuagleich á an gwissn bekanntn fesdn Bloodz hän. Und desseij deaf ned sej (schdääd dromad wiaso). Dessweng ku koa Äläggdron ned de Energi 0 (Null) hobm. Und desszweng hauds es á iid in Atomkern eine. Wiaso dáss de Äläggdroona im elektrischna Fejd vo de Aadomkeana koa eleggdromagnäddischne Schdrojung (Arwad) owgem is na wida an andane Frog, de wo si grod inahoib vo da Kwantnereleggdrodynamik gschejd eaglean lossd.
Ramerberg

Rāmerberg is a Gmoa im Landkroas Rousnam und in da Vawoitungsgmoaschoft Rott a.Inn
Geografie.
Ligt oberhoib am Inndoi am Rond vo dem wos friara (ganz vui friara) da Rosnhammer See gweng is.
Vo da Innleitn aus komma aa no pfenninguat ind Berg schaugn.
Anger;
Arch;
Attelfeld (Adlfejd);
Berg;
Brandstett;
Eich (Oach);
Gasteig;
Hagenbuch (Hogmbuach);
Hofstett (Houfstäd);
Loh (Louh);
Mitterhof;
Oberkatzbach;
Ramerberg;
Reitberg;
Schwarzöd;
Sendling;
Stegen;
Steingassen (Stoagassn);
Zellerreit (Zejnreith);
Zellerreit (Zejnreith)-Unterfeld;
Zoßöd;
Woppn.
Offizieje Beschreibung vo´dem Woppn: "De drei blaua, stähande Rauten kemmand dovo dass Ramaberg iba 800 Joar lang zum Klousta Adl ghead hod. Da goidne Keesl iba roudm Feia auf´m schwoarzn Grund kimmt vom Woppn vo de Kern-Leit (Adlige) de aufm Schloß Zejnreith gwen han. Da roude Stoabog bedeit de Katzbocha (emfois a Adl)"
Vormois.
„Rumaerberc“ werd 1137 in ana Urkund´n vom Klǒusta Adl easchtmois gnennt, zu saibign hod Rāmaberg bis 1803 Bsitzmassig gheard. Rāmaberg gheard zum Rentamt Minga und zum Landgricht Wassabuag am Inn. Rāmaberg is 1818 in da Vawoidungsreform in Bayern a audtarke polidtische Gmoa woan.
Wiad Bahnstreck Rosnham–Maidarf aufgmacht hod war Rāmaberg am 1. Mai 1876 an´d Eisenbahn o´gschlossn.
Freizeit- und Sport.
An Fuasboibloz in Rāmerberg und Tennisbläz in Zejnreith.
Klingonische Sproch

Klingonisch (klingonisch: tlhIngan Hol []) is a konstruiate Sproch, de wo 1984 vom Marc Okrand im Aftrog vo da Fuimgsejschoft "Paramount Pictures" eafundn woan is. Des "Klingon Language Institute" (KLI) bschäftigt si mitn Dahoidn und Vabroadn vo da Sproch.
In Science-Fiction-Fuim redn Aussairdische moastns a sinnloses Kaudawejsch. De Klingonen vo de Star-Trek-Fuim und -Serien soitn a richtige Sproch redn. Ogfangt hods mit a poor Weatan. Ohänga vo da Serie ham an Gedankn afgriffa und ogfanga de Sproch z lerna und z redn. Nacha hod da Marc Okrand vo Paramount an Aftrog dahoidn, de Sproch auszorbatn.
Klingonisch is ois echte Sproch oneakonnt. Da bei da IANA registriate Sprochcode is „i-klingon“, da ISO-639-2-Code ist „tlh“.
Schrift.
Wenn ma Biacha übers Klingonische kafft, san se in da lateinischen Schrift gschriebn. Aa wenn de Groß- und Kloaschreibung a weng anders verwendet wird. Es werd'n nämli ned Substantive oder Satzanfänge groß gschriebn, sondern de Großbuchstabn werdn einfach als erweiterte Buchstabn gsegn.
Beispej: q spricht ma wia a k aus, Q wia a ganz a diafs Kratzn vom Hois ausse.
De Buchstabn D, H, I, S gibts nua in Großbuchstabn. Der Rest werd ois kloa gschriebn.
Außerdem gibts a paar Buchstabn, de wo aus mehra Buchstabn bestehn (aber hoid grod oa Laut san). Des san: ch, gh, ng, tlh. Und as Apostroph gibts aa no, des is aa a Art Buchstabn und hoaßt, das ma da kurz oobrecha sojt, und an Stop mittn ins Wort (oder am Anfang oder Ende) eibaun sojat.
Es gibt zwar scho a klingonische Schrift, de wo pIqaD hoaßt, aber de is ned ganz offiziell.
De Sach is de, dass damits in de Filma koane Probleme mit de Requesiten hobn, hobns hoit koa offizielle Schrift ned gwollt. Wej sonst kimmt a Fan daher und sogt, dass da auf'm Steuerpunlt "Hausschuh" oder sonst was draufsteht. Und des is fei z'aufwendig immer ois durchzumdenga, wos ma wo hischreibt. Des hoaßt, des gonze Zeigs des wo ma in de Filme segn ko, des is grod irgendebbs, des wo schee ausschaut.
Doch weil de Klingonen freilich scho irgendwia schreibn miassn, und ganz gwiss ned des lateinische Alphabet vo da Förderation übernumma hobn, gibts sozusagn a unoffizielle Schrift. De is zwar vo Paramount ned abgsegnet wordn, aber werd mittlaweile scho mehra verwendt. (Zum Beispej hot des "Klingon Bird of Prey Manual" de Überschriftn sowie de Einleitung in pIqaD.)
Grammatik.
De Grammatik im Klingonischen werd hauptsächlich über Vor- und Nachsuibn ausdruckt. 
Des hoaßt, dass ma statt "du bist ganga" sagn darad "2-pers-sg + gehen + Vergangenheit" bI-jaH-pu’.
Verneinungen werden aa mit a Nachsilbe oogebn, mit -be’, und Fragen mit da Nachsilbe -’a’. "Gehst du ned?" hoaßt bIjaHbe’’a’.
De Wortreihenfolge is recht genau vorgschriebn, und zwar is de genau andersrum ois wia bei uns. Es kimmt nämli zeascht des Objekt, dann as Verb und dann as Subjekt. 
Für "Da Kriega drinkt a Bier." dad ma sogn "Bier drinkt Krieger" sprich wornagh tlhutlh SuvwI’
Literatua.
Biachl zua Sproch:
Biachl im „Klingonischen Originaltext“:
Im Netz.
Sprochkurs
Mattasburg

De Stod Mattasburg (aumtlich: Mattersburg; ungarisch: "Nagymarton" (Groß-Martin), krowodisch: "Matrštof") is de Beziakshauptstod vom Beziak Mattasburg im Burgnland mit Eihwohnan (Staund ). Friacha hods Mattasdoaf ghaaßn, drum nennans de oidn Leit nu imma so.
Eadkunde.
Mattasburg liegt im neadlichn Teu vom Burgnland, estlich vo Weana Neistod im Wulkatoi.
Ortsteu vo da Stodgmoa san Mattasburg und Woibasdoaf.
Politik.
Buagamastarin is seit 2021 de Claudia Schlager vo da SPÖ.
De Mandatsvateulung (25 Sitze) in da Gmoavatretung: SPÖ 15, ÖVP 6, Vorwärts Mattersburg - TVM 3, GREANE 1.
Wiatschoft.
Mattasburg is des Wiatschoftszentrum vo da Region mit mea wia 300 Betriemm und iw 3.400 Orbatsplätz. Ane vo de greßtn Firmen in da Region is da Konservnheastöla "Felix Austria".
Kontor

A Kontor oda Contor (vo franzesisch "comptoir" „Zoitisch“, im Postdeitsch aa "comtoir") wor im Mittloita a Niedalossung vo hansischn Kaufleit im Ausland. Kontor is aa a vaoitete Bezeichnung fia Biro sowia fia Zweigstejn vo Bankn.
Da Begriff "Kontor" werd eascht seitm 16. Joarhundert vawendt. Friaha hod ma vo "Haus" oda "Hof" gredt. Da Kontor z Nowgorod hoasst z. B. "Peterhof".
Teekandl vom Russell

S Teekandl vom Russell (vo engl.: "Russell's teapot") is a Religionsparodie in Form vo am Analogismus. Sie geht af an Afsatz vom Mathematika und Philosophn Bertrand Russell ausm Joa 1952 zruck.
Nochn Teekandl vom Russel is s ned de Afgob vom Skeptizismus, tradiate religiese Onohma z falsifizian, sondan im Gegntei, de Religion steht in da Bringschuid fian Beweis.
Rezeption.
Da Richard Dawkins hot zum "Teekandl vom Russell" wia foigt Stejung bezogn:
Tiken Jah Fakoly

Da Tiken Jah Fakoly (Doumbia Moussa Fakoly, * 23. Juni 1968 z'Odienne, Côte d'Ivoire) is a Musika vo da Öfnboakistn. Da Fakoly ghead zu de wichdigsdn Musika vum Reggae in Afrika.
Biografie.
Da Fakoly is im Noadwestn vo da Öfnboakistn auf'd Wöd kema. Seine Leid woan Griotn, so hoassn de Musika doat. Schau wia a kloa woa, hodn da Reggae intaressiad. Späda hoda daun sei easchte Bänd, de 'Djelys' ghoassn hod zaumgstöd. Mit dera Bänd isa im gaunzn Laund bekaunnt woan.
Wia da easchte President vo da Öfnboakistn, da Houphouët-Boigny Felix gstoam is, is da Fakoly duach seine bolitischn Liadatexte aufgfoin. Seitdem nennans in Fakoly an "Reggae-Protest-Sänga" vo Westafrika.
Im 1998a Joar, hoda in Paris gspüd, des woa in Fakoly sei easchta Auftritt in Eiropa.
Nochn 2002a Oibum "Francafrique" is a noch Mali ins Exü gaunga, doat duad a mid seina Musi und seim bolitischn Ongaschmo weida..
Sei Musi und Diskografie.
Da Tiken Jah Fakoly spüd an Roots-Reggae. Singa duada oft auf Franzesisch oda in ana afrikanischn Sproch, a boa moi singda a auf Englisch. De meistn vum Fakoly seine Liadtexte san stoak bolitisch.
De Oibn vum Fakoly:
Józef Gosławski

Da Gosławski Józef Jan (* 24. Aprui 1908 z Polanówka, Woiwodschaft Lublin; † 23. Jenna 1963 z Warschau) war a poinischa Buidhaua und Schdempeschneida fia Minzna und Medajn.
Da Gosławski hod z Krakau, Warschau und Rom gleant. Ois Buidhaua hod-ar an eddla Denggmoia enddworffa. Zun Beischbui oans fian Chopin, des wos z Żelazowa Wola z Woiwodschaft Masowien aufgschdejd ham. Ea hod aa Minzna (undda andam de fimf un de zecha Złoty) un Medajen gmachd. Da Gosławski hod aa bej an Hauffa Kunsdweddbewerba Preisa gwunga. Und ea hod as suibane Vodeanstkreiz vo da Republik Poin "(Srebrny Krzyż Zasługi)" griagd. Es hand eam aa an Hauffa Ausstejunga gwidmedt worn.
Vorheiret gwen is a seit 1948ge mit da Mankin Wanda, und Kinda hams zwoa griagd.
Owawart

Owawart (aumtlich: Oberwart; ungarisch: "Felsőőr", krowodisch: "Gornja Borta", romani: "Erba") is a Stod im Burgnland in Österreich. Es is de Beziakshauptstod vom Beziak Owawart und de zwatgreßte Stod vom Burgnland.
Eadkunde.
De Stod liegt im Sidburgnland an da Pinka. Ortsteu vo da Stod san Owawart und Sankt Martin in da Wart.
Gschicht.
1327 is Owawart ois ungarische Grenwächdasiedlung zum easchtn Moi uakundllch eawähnt. Da Ort hod so wias gaunze Burgnland bis 1920/1921 zum Kenigreich Ungarn gheat. Ob 1898 woa nua no da ungarische Ortsnaum "Felsőőr" ealaubt. Seit 1921 gheat dea Ort zum nei grinddn Bundesland Burgnland und damit zu Österreich.
Owawart hod in anzign dahoidanen jidischn Friedhof im Burgnland, bei dem de Grobstaana ned in hebräisch beschriftet san.
Politik.
Buagamasta is da Georg Rosner vo da ÖVP, Vizebuagamasta is da Michael Leitgeb vo da SPÖ. 
De Mandatsvateulung (25 Sitze) in da Gemeindevatretung is ÖVP 12, SPÖ 12 und FPÖ 1.
Schtraukn

De Schtraukn (deitsch: "Verkühlung", "Erkältung") is a akute Infektionskraungheit vo da Schleimhaut vo da Nosn (inkl. vo de Nemhöhn), vom Hois oda/und vo de Bronchien. De Infektion wiad in easchta Linie vo Viren, manchmoi an no zuasätzlich aa vo Bakterien vauasocht ("Sekundärinfektion" oda "Superinfektion" gnennt). De Schtraukn gheat zu de haifigstn Infektionen vo Menschn iwahaupt. Klaakinda san bis 13 moi im Joa betroffn, Eawoxane duachschnittlich zwa bis dreimoi im Joa.
Haifig wiad de Schtraukn aa mit da echtn Grippn ("Influenza") vawexlt, de wos fia immunschwoche Leidln wia Klaakinda und oide Menschn zum Dod fian kaun.
Vuabeigung.
Im Gegnsotz zua Grippm gibts gegn de Schtraukn kaa Impfung und aa sunst ned vui, wos ma zua Vuabeigung duan kennt. Des anzige wos hüft: In Kontakt mit kraugn Leidln und vua oim mit eanare Schnupfm- und Huastnschleimdrepfal z vameidn.
Liederfundkiste

Die Liederfundkiste is de gresste und bedeitendste Plottform für frei zuagängliche Kindalieda und Tänze, de wos vom Komponisten und Produzentn Thomas Raber gründt wuan is. Zua Liederfundkiste findt jeds Semesta im Audimax vo da Pädagogischn Hochschui Wean a CD-Präsentation stott. Inzwischn san üba 280 Liada online, die fia olle Leit frei zugänglich san. Zu jedn Liad gibts a a Audio (Voiversion und Playback) üba olle Streaming- und Downloadportale.
Nebm an haufn Pädagogn und aundare Kindaliadaschreiba aus gaunz Östarreich bewerbn si beim Thomas Raber a Prominente wia da Robert Janes, Gerald Jatzek, Manfred Porsch, Georg Bydlinski und Toni Knittel (Bluatschink).
Owapuindorf

Owapuindorf (aumtlich: Oberpullendorf; ungarisch: "Felsőpulya", krowodosch: "Gornja Pulja", Romani: "Uprutni Pulja") is a Stod im Burgnland und Beziakshauptstod vom Beziak Owapuindorf in Österreich mit Einwohnan.
Eadkunde.
Owapuindorf liegt im Middlburgnland, im Zentrum des gleichnaumigen Vawoitungsbeziak zwischn "Stoob" im Nordn, Frankenau-Untapuindorf im Sidn, Staaberg-Deafe im Westn und Großwarasdorf im Ostn. Da "Stoobaboch" fliaßt duach Owapuindorf vom Noadwestn noch Siidostn.
Politik.
Buagamasta vo da Stod is da Johann Heisz (ÖVP).
De Mandatsvateulung in da Gemeindevatretung is (seit 2022): ÖVP 13 und SPÖ 10.
Ådnet

Ådnet, (deitsch "Adnet") [], is a Gmoah mid Eiwohna (Stand ) im Soizburger Laund im Beziak Hallein in Östareich.
Geografie.
Dé Gmoah liegd östlich vau Hallein im Tennengau im Soizburger Laund. Dé Ådneter Tålung am untan Oimbåch wead dabei vom Bergrücken vaum Ådneter Riedl vom Soizåchtoi åbtrennt.
Da hächste Punkt in da Gmoah liegd unta da "Jaganåsn" (ein Berghaung vaum Schlenken) mid ca. 
Gmoahgliedarung.
As Gmoahgebiet umfåssd foigende fünf Ortschåftn (in Klammern Eiwohnazoih Stand ):
Dé Gmoah bsteht aus dé Katastralgemeinden Ådnet I, Spumberg und Wimberg.
Gschicht.
Nåmensherkunft ausm kötischn ("Atanate", "Atanat", "Attnat"). Da Naum bedeit Sumpf (am Wåssa gleng). Dé easte Erwähnung vau Ådnet woar 741 in da Übergåbeurkund vaum boarischen Herzog Odilo an dé Maximilianszelle in Bischofshofen.
Vau einzigoartiger kultureller Bedeitung ist as „Marmor“-Vuakumma in unmittelboarer Naan vaum Dorf. Dé Ådneter Marmore san ned nur Träger vau da gsaumtn gotischen östareichisch-boarischen Grabmalplastik, sundan á überregional in Sakral- und Profanbauwerken zum findn.
1758 is dé easte Schui im Mesnerhaus eröffnet woan. 1856 is Ådnet a eigenständige Pfoarre woan. 1890 hods an großn Brand in Ådnet gehm, bei dem dé Kirchn, 6 Heisa und 14 Nebengebeide vanichtet woan san. Es is a Schådn vau 100.000 Guidn verursåcht woan. Obwoih dé barocke Einrichtung vau da Kirch ned komplett hi woar, hod ma sé dafia entschiedn, dé Kirchn komplett im neugotischn Stil wiedaaufzumbaun.
1909–1914 is as Wiastoikråftwerk in Ådnet baud woan. Dadurch san vü neiche Oarbeitsplätz entstaundn und Ådnet is ans Stromnetz augschlossn woan. Nåch 1945 is Ådnet zu ana Wohngemeinde woan und dé Anzoih vau dé Eiwohna hod sé vadoppelt.
Kultur und Sehenswürdigkeiten.
Ådneter Marmor.
Wia as Gemeindewåppn zagd, liegd dé bsundane Bedeitung vaum Ort im Vukumma vaum Ådneter Marmor. Bereits in da Rémazeit vau Soizburg is da Naturstoa in Mosaiken und an Bruchstückn vau Bauwerk nåchzweisn. As „rote Goid“, wia da meist rode, polierfähige Koikstoa gnennd wead, hod voa oim in da Hochgotik europaweite Berühmtheit erlaungt. Beinåhe jede Kirchn entlaung da Wåssawege, ausgehend vau da Soizåch, is mid am Taufbeckn aus Ådneter Scheckmarmor ausgståttet. Vau dé üba 40 bedeitenderen Steinbrüch san einige á heite no in Betrieb, voa oim im Wimbergbruch, im Lienbåchabruch, im Eisnmaubruch und im Großn Tropfbruch wead Ådneter Marmor mid moderne Åbbautechnikn gwunna. Interessierte Besucha kinna im Marmormuseum Ådnet und bei ana Waunderung durch dé Ådneter Steinbrüch, üban Marmorweg, Wissenswertes erlem.
Wirtschaft und Infrastruktur.
Bildung.
Neben einem Kindergarten und einer Volksschule gibt es in Ådnet auch eine Mittelschule.
Politik.
Gemeinderat.
Die Gemeindevertretung hat insgesamt 21 Mitglieder.
Wappen.
Das Wappen der Gemeinde wurde 1973 verliehen: In goldenem Schild zwischen drei rotmarmornen Rundsteinen ein rotbewehrter schwarzer Löwe, in der Rechten einen schwarzen Steinmetzhammer an rotem Stiel haltend.
Woidzither

De Woidzither (aa: "Cister", "Cyther", "Hoizzither", "Zister", "Zitter" ), (vom griachischen "κιθάρα", Kithara, dt.: Waldzither) is a Zupfinstrument aus da Familie vo de Lautn. Es gibt davo a Vuifoit vo Bauformen. Deshoib wead de Woidzither ned ois a bestimmts Instrument ogseng, sondern ois Instrumentnfamilie.
De Woidzither is zwischn am 10. und 12. Joarhundat vo da Lautn obgleitet worn. Cistern ham, im Unterschied zu de moastn Lautn, imma Metoisaitn. Des san Doppesaitn (Chere) aus Stoi, Messing, Eisn oda sejtn aa Suiba.
Åhdaring

Åhdaring (oder'aa "Antaring", "Åntaring", Deitsch: "Anthering") is a Gmoand mid 3.697 Eihwoner (Stånd 01. Jénner 2016) im Såizburger Lånd an Flåchgau (Såizburg Umgeewung). Åhdaring bsteet aus dé boaden Katastråigmoanden "Åcharting" und "Åhdaring".
Bergfeld

As Bergfeld is a Rodung in da Gmoa Flersbochtoi (Flörsbachtal) in Hessn. De Rodung liegt auf 470 Meta Heh an da boarischn Grenz, ebba 1,6 km davo wegga, im Naturpark Hessischa Spessart zwischn Gelnhausn und Lohr.
De Fläch werd landwiatschoftle gnutzt. De Bauan tuan durtn Droad obaun und d Wiesn mahn. Vo Frammasboch aus ko am de Rodung guad z fuass earreicha. Wen ma a weng fuassmarod is, fohrt ma vo Kempfbrunn im Flersbachtoi aus auf Mosborn auffe und losst sein Wogn bei Pfingstweia steh. Nacha is ma praktisch scho am Bergfeld.
Houburg-Ach

Hóuburg-Ach (deitsch: "Hochburg-Ach") is a Gmoand z' Ówerésterreich im Bezirk Braunau am Inn im Ihvierl mid 3.253 Eihwóunern (Stånd vom 1. Jénner 2020). Da zuaständige Grichtsbezirk is Mattighóufer.
Spessart

Da Spessart is a Region bzw. Mittlgebirge im Nordwestn vo Bayern und im Ostn vo Hessen. Da hechste Punkt is da Geiersberg mit 585 m iban Meeresspiagl.
Da Nama is a Obleitung vo "Specht" und "Hardt" „Bergwoid“, moant oisdann „Spechtswoid“.
Spessartbund.
Da Spessartbund e.V. hod 18.000 Mitglieda und sein Haptsitz z Aschaffenburg. In Spessartbund gibts seit 1913. Da Vorgänga is da "Freigerichter Bund", dea wo scho 1876 grindt worn is.
De Afgobm vom Spessartbund san heit:
Frammasboch

Frammasboch, amtli: Frammersbach, is a Gmoa im Spessart und gheart zum Landkroas Main-Spessart. Durt wohna ummara 4500 Leit (2014), friara woans mehra.
Zu Frammasboch oda Frammersbich, wia de Lörer sogn, söwa ghert no Herwatshee (Herbertshain), dHofert (Hofreith) und Schwortl (Schwartel).
Im Woppn sicht ma an Fuhrmoo, as er Rod und an Täu vom oidn a Woppn. Den Fuhrmoo sicht ma deshoib a im Woppn wäu nämlich de Frammasbocha friara vü mid eanere Wogn vo Niamberg bis af Antwerpn untawegs worn.
Om Hawak (Heuberg) is a klana Flugplotz, den wos da Müller-Wipperfürth Alfons oglegt hot, den wos oba heite nua mehr ferngsteiate Spuizeigln nutzn tuan.
Eadkunde.
Frammasboch is a stootle onakonnta Erholungsort und liegt zwischn Wiazburg und Aschaffenburg, mittn im Naturpark Spessart.
Da Haptort liegt an da Lohr; Huischtoi (Habichsthal) am Aubach.
Gmoagliedarung.
De Gmoa Frammersbach hod vo Amts wegn zwoa Ortstei mit oagnan Gemarkunga:
Weana Gruppm

De Weana Gruppm (offiziö: Wiener Gruppe) woa a lose Vaeinigung vo estareichische Schriftstölla, de wos ausm "Art-Club" heavuagaunga is und si etwa 1954 unta dem Einfluss vom H. C. Artmann in Wean formiat hod. Neman Artmann söwa hom no da Friedrich Achleitner, da Konrad Bayer, da Gerhard Rühm und da Oswald Wiener dazuagheat, owa aa de Elfriede Gerstl, da Ernst Jandl und de Friederike Mayröcker hom engan Kontakt zua Gruppm ghoidn.
De Orweitn vo da Weana Gruppm wuazln literarisch in da Barockdichtung, genauso wia im Expressionismus, Dadaismus und Surrealismus. Wichtige Impulse san aa vo de Vatreta vo da Sprachskepsis kumman, Sprochkritik und Sprachphilosophie (wia z. B. vom Hugo von Hofmannsthal, Fritz Mauthner oda Ludwig Wittgenstein).
Des Sprochbewusstsein vo da Weana Gruppm zagt si aa in eanara Auffossung vo da Sproch ois optisches und akustisches Materiäu. Auf da Basis vo dea Idee hom si eanare Mitglieda unta aundan intensiv mit da Entwicklung vo Lautpoesie und visuella Lyrik bschäftigt. Vua oim fian Artmann woa grod da lautliche Reichtum vom Weanarischn a wichtiga Aunsotzpunkt, owa aa de mea oda weniga konsequent vawendde Klaaschreiwung kaun in dem Kontext gseng wean.
Nochdem da Hans Carl Artmann scho ob 1958 eigane Wege gangen is, hod da Freitod vom Konrad Bayer am 10. Oktoba 1964 engütig dees End vo da Weana Gruppm bedeidd.
Im Netz.
"Wiener Gruppe" (austria-lexikon.at)